internet vaartha 445 Views
న్యూఢిల్లీ : అంతర్జాతీయ విపణిలో ముడిచమురుధరలు అంతకంతకూ తగ్గి కనిష్టస్థాయికి చేరడం, డాలర్‌ రూపాయి మారకం విలువల్లో మార్పులు రావడంతో లీటరు పెట్రోలు ఇకపై లీటరు మినరల్‌ వాటర్‌కంటే తగ్గే విధంగా నడుస్తుందని నిపుణులు అంచనాలు వేస్తున్నారు. అయితే ప్రభుత్వం మాత్రం పెట్రోలు, డీజిల్‌పై ఎక్సైజ్‌ డ్యూటీని విపరీతంగా పెంచుతోంది. మూడోసారి ఈ ఆర్థిక సంవత్సరంలో పెంచింది. బ్యారెల్‌ ముడిచమురు 20.24 డాలర్లకు పడిపోయింది భారతీయ కరెన్సీలో చూస్తే 1956.45 రూపాయలుగా ఉంది. డాలర్‌ రేట్లు 66.91 విలువన లెక్కకడితే జనవరి 7వ తేదీ ఈధరలున్నాయి. ఒక బ్యారెల్‌ ముడిచమురుకు 159 లీటర్లు ఉంటాయి. ఒక లీటరు ముడిచమురుధర రూ.12 రూపాయలుగా ఉంది. అదేభారత్‌లో మినరల్‌ వాటర్‌ఖరీదు ఒకలీటరు 15 రూపాయలుగా ఉంది. అంటే ముడిచమురు మినరల్‌ వాటర్‌కంటే 20శాతం తక్కువగా ఉందన్న మాట. 2014మధ్యస్తం నుంచి ముడిచమురుధరలుతగ్గడం ప్రారంభం అయ్యా యి. 70-శాతానికిపైగా ముడిచమురుధరలు పడిపోయాయి. గోల్డ్‌ మాన్‌శాక్స్‌ అంచనాల ప్రకారం ముడిచమురు బ్యారెల్‌కు 20 డాలర్లకుసైతం చేరుతుందని అంచనా. ఈ తగ్గుదల కస్టమర్లకు స్వల్పంగా ఊరటనిచ్చింది. 70శాతం ధరల తగ్గుదలవల్ల 20శాతం కస్టమర్లకు లాభం చేకూరింది. బేసిక్‌ ఎక్సైజ్‌డ్యూటీ లీటరుపై 7.73 రూపాయలుగా ఉంది. డీజిల్‌పై 7.83 రూపాయలుఉంది. పెట్రోలు, డీజిల్‌పై ఇప్పటివరకూ నాలుగుసార్లు పెంచింది. ప్రభుత్వం ఈ సుంకం పెంచనిపక్షంలో వినియోగదారులకు పెట్రోలు డీజిల్‌పై లీటరుకు 10.02 రూపాయలు, డీజిల్‌పై 9.97 రూపాయలు తగ్గే అవకాశం ఉంది.